കുഞ്ഞാലിക്കുട്ടിക്ക് 300 കോടിയിലധികം രൂപയുടെ കള്ളപ്പണ നിക്ഷേപം മലപ്പുറത്തെ മിക്ക സഹകരണ ബാങ്കുകളിലും ലീഗിന്റെ കള്ളപ്പണമെന്ന് ആരോപണം മലപ്പുറം: മുസ്ലീം ലീഗ് നേതാവ് പികെ കുഞ്ഞാലിക്കുട്ടിക്ക് 300 കോടിയിലധികം രൂപയുടെ കള്ളപ്പണ നിക്ഷേപമുണ്ടെന്ന് സിപിഎം എം എല് എ കെ ടി ജലീല്. മലപ്പുറം എആര് നഗര് സഹകരണ ബാങ്കില് പലരുടെയും പേരിലാണ് ഈ കള്ളപ്പണം നിക്ഷേപിച്ചിട്ടുള്ളതെന്നും ജലീല് ആരോപിച്ചു. 600 കോടി രൂപയുടെ കള്ളപ്പണ നിക്ഷേപം എആര് നഗര് ബാങ്കിലുണ്ടെന്നും ജലീല് ആരോപിക്കുന്നു. മന്ത്രിയായിരുന്ന സമയത്ത് കുഞ്ഞാലിക്കുട്ടി ഉണ്ടാക്കിയ അഴിമതി പണമാണ് ഇത്. മലപ്പുറത്ത് ലീഗിന്റെ നിയന്ത്രണത്തിലുള്ള പല സഹകരണ ബാങ്കുകളിലും കള്ളപ്പണ നിക്ഷേപമുണ്ടെന്നും ജലീല് ആരോപിച്ചു. മലപ്പുറത്തെ അംഗനവാടി ടീച്ചറുടെ പേരില് 80 ലക്ഷത്തിന്റെ കള്ളപ്പണം നിക്ഷേപിച്ചു. ഇഡി നോട്ടീസ് ലഭിച്ചപ്പോഴാണ് ഈ വിവരം അവരറിയുന്നതെന്നും ജലീല് പറഞ്ഞു. എആര് നഗര് ബാങ്കിലെ ഉദ്യോഗസ്ഥനായ ഒരാള് കുഞ്ഞാലിക്കുട്ടിയുടെ കള്ളപ്പണ സൂക്ഷിപ്പുകാരനാണ്. തട്ടിപ്പ് പുറത്തായതോടെ ഇയാള് നിരവധി തവണ അംഗനവാടി ടീച്ചറെ ടെലിഫോണിലൂടെ ബന്ധപ്പെടാന് ശ്രമിച്ചു. സത്യം പുറത്തുവരുമ്ബോള് ഇയാളെ അപായപ്പെടുത്താന് സാധ്യതയുണ്ടെന്നും ജലീല് വെളിപ്പെടുത്തി.